CELEX: C2007/235/23
Language: sl
Date: 2007-10-06 00:00:00
Title: Zadeva T-273/07: Tožba, vložena 16. julija 2007 – Miguel Torres proti UUNT – Vinícola de Tomelloso (TORREGAZATE)

6.10.2007   
            
            
               SL
            
            
               Uradni list Evropske unije
            
            
               C 235/13
            
         Tožba, vložena 16. julija 2007 – Miguel Torres proti UUNT – Vinícola de Tomelloso (TORREGAZATE)
   (Zadeva T-273/07)
   (2007/C 235/23)
   Jezik, v katerem je bila tožba vložena: španščina
   Stranke
   
      Tožeča stranka: Miguel Torres, SA (Barcelona, Španija) (Zastopniki: E. Armijo Chávarri, M. Baz de San Ceferino in A. Castán Pérez-Gómez, odvetniki)
   
      Tožena stranka: Urad za usklajevanje na notranjem trgu (znamke in modeli)
   
      Druga stranka pred odborom za pritožbe: Vinícola de Tomelloso, S.C.L.
   Predlogi tožeče stranke
   
               —
            
            
               Odločba drugega odbora za pritožbe Urada z dne 2. maja 2007 izdana v zadevi št. R 610/2006-2 naj se razveljavi in naj se Uradu naloži plačilo stroškov.
            
         Tožbeni razlogi in bistvene trditve
   
      Prijavitelj znamke Skupnosti: Vinícola de Tomelloso, SCL.
   
      Zadevna znamka Skupnosti: Besedna znamka „TORREGAZATE“ (prijava za registracijo št. 3.134.665) za proizvode iz razreda 33 (vina, žgane pijače in likerji).
   
      Imetnik znamke ali znaka, navajanega v postopku z ugovorom: Tožeča stranka.
   
      Znamka ali znak, navajan v postopku z ugovorom: Več nacionalnih besednih znamk „TORRES“ za proizvode iz razreda 33 in druge besedne ali figurativne znamke Skupnosti ter mednarodne in nacionalne znamke, ki so sestavljene iz izraza „TORRES“ ali ga vsebujejo in pokrivajo iste proizvode kot so navedeni zgoraj.
   
      Odločba oddelka za ugovore: Zavrnitev ugovora.
   
      Odločba odbora za pritožbe: Zavrnitev pritožbe.
   
      Navajani tožbeni razlogi: Nepravilna uporaba člena 8(1)(b) Uredbe Sveta (ES) št. 40/94 o znamki Skupnosti.